CELEX: 32014R0292
Language: sl
Date: 2014-03-21 00:00:00
Title: Izvedbena uredba Komisije (EU) št. 292/2014 z dne 21. marca 2014 o izdaji dovoljenja za pripravek 6-fitaze, ki ga proizvaja Trichoderma reesei (CBS 126897), kot krmni dodatek za perutnino, odstavljene pujske, prašiče za pitanje in svinje (imetnik dovoljenja ROAL Oy)  Besedilo velja za EGP

22.3.2014   
            
            
               SL
            
            
               Uradni list Evropske unije
            
            
               L 87/90
            
         
      IZVEDBENA UREDBA KOMISIJE (EU) št. 292/2014
   z dne 21. marca 2014
   o izdaji dovoljenja za pripravek 6-fitaze, ki ga proizvaja Trichoderma reesei (CBS 126897), kot krmni dodatek za perutnino, odstavljene pujske, prašiče za pitanje in svinje (imetnik dovoljenja ROAL Oy)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil vložen zahtevek za izdajo dovoljenja za pripravek 6-fitaze, ki jo proizvaja Trichoderma reesei (CBS 126897). V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
            
         
               (3)
            
            
               Navedeni zahtevek se nanaša na dovoljenje za pripravek 6-fitaze, ki jo proizvaja Trichoderma reesei (CBS 126897), kot krmni dodatek za perutnino in prašiče ter njegovo uvrstitev v kategorijo dodatkov „zootehnični dodatki“.
            
         
               (4)
            
            
               Evropska agencija za varnost hrane (v nadaljnjem besedilu: Agencija) je v svojih mnenjih z dne 11. septembra 2013 (2) in 9. oktobra 2013 (3) navedla, da pripravek 6-fitaze, ki jo proizvaja Trichoderma reesei (CBS 126897), pod predlaganimi pogoji uporabe nima škodljivega vpliva na zdravje živali in ljudi ali na okolje ter da lahko izboljša absorpcijo fosforja, prebavljivost in mineralizacijo kosti ali proizvodne lastnosti pri piščancih in puranih za pitanje. Te ugotovitve se lahko razširijo na piščance za nesnice in purane za razplod. Ker se način delovanja dodatka lahko šteje za podobnega pri vseh vrstah perutnine, se lahko ta ugotovitev ekstrapolira na manjše vrste perutnine za pitanje ali nesnice ali rejo. Poleg tega je Agencija ugotovila, da lahko dodatek izboljša mineralizacijo kosti, prebavljivost ileala, absorpcijo fosforja in proizvodne lastnosti kokoši nesnic. Te ugotovitve je mogoče ekstrapolirati na manjše vrste perutnine za nesnice. Agencija je prav tako ugotovila, da dodatek lahko izboljša prebavljivost fosforja, zadrževanje fosforja ali proizvodne parametre pri pujskih, prašičih za pitanje in svinjah. Agencija meni, da ni potrebe po posebnih zahtevah za spremljanje po dajanju na trg. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (5)
            
            
               Ocena pripravka 6-fitaze, ki jo proizvaja Trichoderma reesei (CBS 126897), kaže, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedenega pripravka, kakor je opredeljeno v Prilogi k tej uredbi.
            
         
               (6)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Izdaja dovoljenja
   Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „pospeševalci prebavljivosti“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. marca 2014
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 268, 18.10.2003, str. 29.
   
      (2)  EFSA Journal (2013); 11(10):3364.
   
      (3)  EFSA Journal (2013); 11(10):3433.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  Enote aktivnosti/kg popolne krmne mešanice z vsebnostjo vlage 12 %
               
            
                  
                     Kategorija zootehničnih dodatkov. Funkcionalna skupina: pospeševalci prebavljivosti
                  
               
            
                  4a19
               
               
                  ROAL Oy
               
               
                  6-fitaza
                  EC 3.1.3.26
               
               
                  
                               
                           
                           
                              
                                 Sestava dodatka
                              
                              Pripravek 6-fitaze,
                              ki jo proizvaja Trichoderma reesei (CBS 126897)
                              in ki ima najmanjšo aktivnost:
                              v trdni in tekoči obliki: 5 000 FTU (1)/g
                           
                        
                               
                           
                           
                              
                                 Lastnosti aktivne snovi
                              
                              6-fitaza (EC 3.1.3.26),
                              ki jo proizvaja Trichoderma reesei (CBS 126897)
                           
                        
                               
                           
                           
                              
                                 Analitska metoda
                                  (2)
                              
                              Določanje 6-fitaze:
                              kolorimetrična metoda, ki temelji na encimski reakciji 6-fitaze na fitat: EN ISO 30024
                           
                        
               
                  Perutnina, razen nesnic
               
               
                  —
               
               
                  250 FTU
               
               
                   
               
               
                  
                              1.
                           
                           
                              V navodilih za uporabo dodatka in premiksa je treba navesti pogoje skladiščenja in obstojnost pri toplotni obdelavi.
                           
                        
                              2.
                           
                           
                              Za uporabo v krmnih mešanicah, ki vsebujejo več kot 0,23 % fitinsko vezanega fosforja.
                           
                        
                              3.
                           
                           
                              Največji priporočeni odmerek:
                              
                                          —
                                       
                                       
                                          2 500 FTU/kg popolne krmne mešanice za perutnino,
                                       
                                    
                                          —
                                       
                                       
                                          1 750 FTU/kg popolne krmne mešanice za odstavljene pujske, prašiče za pitanje in svinje.
                                       
                                    
                        
                              4.
                           
                           
                              Zaradi varnosti je treba pri ravnanju s pripravkom uporabljati zaščito za dihala, zaščitna očala in rokavice.
                           
                        
               
                  11. april 2024
               
            
                  Nesnice
               
               
                  150 FTU
               
            
                  Odstavljeni pujski
               
               
                  500 FTU
               
            
                  Prašiči za pitanje in svinje
               
               
                  250 FTU
               
            
         (1)  1 FTU je količina encima, ki sprosti 1 mikromol anorganskega fosfata iz natrijevega fitata kot substrata na minuto pri pH 5,5 in 37 °C.
      
         (2)  Podrobnosti o analitskih metodah so na voljo na naslovu referenčnega laboratorija: http://irmm.jrc.ec.europa.eu/EURLs/EURL_feed_additives/Pages/index.aspx